b'\n_START_ARTICLE_\nJay Miner\n_START_PARAGRAPH_\nJay Glenn Miner (31. toukokuuta 1932 Prescott, Arizona, Yhdysvallat \xe2\x80\x93 20. kes\xc3\xa4kuuta 1994 Mountain View, Kalifornia, Yhdysvallat) oli yhdysvaltalainen tietokoneinsin\xc3\xb6\xc3\xb6ri. H\xc3\xa4n oli 1970-luvun lopulla n\xc3\xa4kyv\xc3\xa4 hahmo Atarin toiminnassa, mutta j\xc3\xa4tti yrityksen 1980-luvun alussa ja tuli my\xc3\xb6hemmin tunnetuksi Amigan "is\xc3\xa4n\xc3\xa4". Minerin tekniset ratkaisut Atari 2600-mallin kehityksess\xc3\xa4 olivat ratkaisevia sen menestykselle. T\xc3\xa4m\xc3\xa4 ohjelmoitava pelikonsoli toi videopelit koteihin ja muutti lapsuuden lelut peruuttamattomasti luoden videopelien sukupolvet._NEWLINE_H\xc3\xa4n k\xc3\xa4rsi pitk\xc3\xa4aikaisista munuaisvaivoista, jotka johtivat h\xc3\xa4nen ennenaikaiseen kuolemaansa 62 vuoden i\xc3\xa4ss\xc3\xa4.'